《暮春偕竹士游塔影园》
清代·金逸

依然溪水隔林扉，舣棹来寻旧钓矶。幽赏恰宜三月尽，清狂得似两人稀。

竹烟浮翠晴生坞，花雨吹红湿溅衣。极阁危栏閒倚望，半天清语塔铃微。

作者简介：清江苏长洲人，字纤纤，一字仙仙。诸生陈基(竹士)妻。师事袁枚。工诗。诗人郭麟见其作品，以为得未曾有。二十五岁卒。有《瘦吟楼诗草》。